เปิดความเห็นเสียงข้างน้อย ศ.พิรงรอง - รศ.ดร.ศุภัช ค้านควบรวม ทรูดีแทค 
เปิดความเห็นกรรมการ 2 กสทช.เสียงข้างน้อย ค้านการควบรวมทรู ดีแทค ชี้ผูกขาดการค้า กระทบเศรษฐกิจประเทศ  ประชาชนไม่ได้รับประโยชน์
21 ต.ค. 2565

กรณีที่ประชุม กสทช. พิจารณาการรวมธุรกิจระหว่างบริษัท ทรู คอร์ปอเรชั่น จากัด (มหาชน) และบริษัท โทเทิ่ล แอ็คเซ็ส คอมมูนิเคชั่น จากัด (มหาชน) ใช้เวลานาน 11 ชั่วโมงและมีมติเสียงข้างมากรับทราบการรวมธุรกิจระหว่างกัน ส่วนเสียงข้างน้อยขอสงวนความเห็น ไม่อนุญาตการรวมธุรกิจ 
อ่าน มติกสทช.กรณีควบรวมกิจการทรูดีแทค 
ต่อมา มีการออกเอกสารชี้แจงประกอบการลงมติกรณี การรวมธุรกิจระหว่างทั้ง2บริษัท ของรศ.ดร.ศุภัช ศุภชลาศัย และศ.พิรงรอง รามสูต กรรมการ กสทช.ซึ่งเป็นเสียงข้างน้อย  อธิบายถึงเหตุผลที่ไม่เห็นด้วยกับการควบรวมกิจการของทั้ง2บริษัท
  
 ศ.พิรงรอง โพสต์ข้อความ ระบุว่า ที่ไม่อนุญาตให้ควบรมกิจการ เพราะเห็นว่าเป็นการถือครองธุรกิจประเภทเดียวกัน ซึ่งสามารถส่งผลกระทบอย่างกว้างขวางในตลาดบริการโทรศัพท์เคลื่อนที่ ในแง่การลดหรือจำกัดการแข่งขัน การคุ้มครองผู้บริโภค และการพัฒนาทางเศรษฐกิจและสังคมของประเทศ อาศัยอำนาจตามข้อ 8 ของประกาศ กทช. เรื่องมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. 2549 และกฎหมายอื่นๆ ที่เกี่ยวข้อง  
อ่าน ความเห็นส่วนตนของ ศ.พิรงรอง รามสูต กรรมการ กสทช.ขณะที่รศ.ดร.ศุภัช ออกเอกสารชี้แจงประกอบการลงมติ มีความยาวรวม 34 หน้ากระดาษ  สรุปใจความว่า การควบรวมกิจการของทั้งสองบริษัทมีความเสี่ยงสูงที่จะส่งผลกระทบต่อเศรษฐกิจสาธารณชน และสังคมโดยรวมและประโยชน์จากการรวมธุรกิจยังขาดความชัดเจนว่า ปะชาชนจะได้รับประโยชน์มากน้อยเพียงใด ในการพิจรณาได้พยายามประเมินผลดีของการรวมธุรกิจผ่านวิธีการต่างๆแล้วแต่ไม่ปรากฎผลเป็นที่แน่ชัดที่มาบรรเทาผลกระทบที่จะเกิดต่อสาธารณชน เศรษฐกิจ สังคมและการพัฒนาประเทศได้
อ่านความเห็นส่วนตนของ รศ.ดร.ศุภัช ศุภชลาศัย กรรมการ กสทช.
 
ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/